Niko Anđus
<s>Niko Anđus (Tudorovići, 15. 12. 1912 — Mrčevac, 9. 7. 1944), učesnik Narodnooslobodilačke borbe (NOB) i narodni heroj Jugoslavije.</s>

<s>Biografija 
Niko Anđus je rođen 12. 12. 1912 godine u selu Tudorovići, kod Budve.</s><s>Pre Drugog svetskog rata bavio se zemljoradnjom.</s><s>Član Komunističke partije Jugoslavije (KPJ) postao je u avgustu 1940 godine.</s>

<s>NOB se priključio 1941 godine.</s><s>Bio je učesnik Trinaestojulskog ustanka, a posle njegovoh sloma je kao ilegalac radio na jačanju Narodnooslobodilačkog pokreta (NOP).</s><s>Početkom 1942 godine postao je politički komesar novoformirane Paštrovske čete Primorskog partizanskog bataljona, koji se nalazio u sastavu Lovćenskog partizanskog odreda.</s>

<s>U proleće 1942, deo boraca Lovćenskog odreda, među kojima i Niko je stupio u Četvrtu crnogorsku proletersku udarnu brigadu.</s><s>U ovoj jedinici Niko je primio dužnost političkog komesara Treće čete Drugog bataljona.</s><s>Kasnije je postavljen za političkog komesara Drugog bataljona, a krajem 1942 godine je prešao u Drugu dalmatinsku udarnu brigadu gde je takođe obavljao dužnost političkog komesara bataljona.</s><s>Učestvovao je u mnogim borbama vođenim tokom pohoda u Bosansku krajinu, posebno se istakao u borbama kod Bugojna, Kupresa, Livna i Kladnja, kao i borbama vođenim tokom Četvrte i Pete neprijateljske ofanzive.</s>

<s>Posle kapitulacije Italije, u septembru 1943 godine, odlukom rukovodstva Narodnooslobodilačkog pokreta Crne Gore, povučen je iz jedinice i prebačen na teren Kotora, gde je politički radio na oživljavanju NOP-a i jačanju NOB-a.</s><s>Od Okružnog komiteta KPJ za Cetinje bio je izabran za člana novoformiranog Sreskog komiteta KPJ za Kotor.</s><s>U novembru 1943 godine, kada je formiran Okružni komitet KPJ za Boku kotorsku, postavljen je za sekretara SK KPJ za Kotor.</s>

<s>Aktivno je radio na organizovanju NOB-a na području Kotora i okoline, a često je i sam učestvovao u oružanim akcijama.</s><s>Januara 1944 godine bio je među osam boraca, koji su pod samim zidinama Kotora, zapalila električnu centralu i garažu.</s><s>Ubijen je od strane četnika 9. 7. 1944 godine u selu Mrčevac, kod Tivta.</s>

<s>Ukazom predsednika Federativne Narodne Republike Jugoslavije Josipa Broza Tita, 27. 11. 1953 godine, proglašen je za narodnog heroja Jugoslavije.</s>

<s>Literatura</s>

<s></s>

<s></s>

<s>Biografije, Budva
Jugoslavenski komunisti do 1945.</s><s>Jugoslavenski partizani
Politički komesari NOVJ
Borci Četvrte proleterske brigade
Borci Druge dalmatinske brigade
Narodni heroji Jugoslavije</s>

